Claude Karnoouh

Claude Karnoouh (25 martie 1940, Paris - 12 septembrie 2021, București) a fost un antropolog și sociolog francez, care a locuit timp de cincisprezece ani în România. A fost un critic acerb al intelectualității române de dreapta și al curentului anticomunist din România.

Biografie
Claude Karnoouh s-a născut în martie 1940 la Paris, unde si-a făcut și studiile superioare. Din 1959 și pînă în 1965 a urmat studii de științe (fizica și chimie) la Sorbona, iar din 1966 pînă în 1969 studii de științe umane (filosofie, antropologie socială, sociologie și lingvistică) la Universitatea Paris X Nanterre. Începând din 1970 este cercetător la Centrul Național Francez de Cercetări Științifice (în , CNRS) și a predat, de asemenea, la Universitatea Paris X Nanterre, Sorbona, INALCO, Universitatea din Gand (Belgia), Charlottesville (Virginia, SUA), Urbino (Italia) și ELTE (Budapesta). În 1973 a întreprins mai multe anchete de etnografie și folclor în satul Breb din Maramureș. În această perioadă, Securitatea română l-a urmărit și i-a întocmit dosar.
 
Din 1991 și până în 2002 a fost profesor invitat al Universității „Babeș-Bolyai” din Cluj unde, în cel de al doilea semestru al anului universitar, a susținut un curs despre aspecte ale modernității tîrzii în postcomunism, îmbinând diverse abordări (politice, culturale și economice). În prezent este profesor invitat la Universitatea Națională de Arte din București.

Bibliografie
Karnoouh este autorul a șase cărți și peste o sută de articole și eseuri de antropologie culturală și politică, filosofia culturii și filosofie politică.

Studii de antropologie și folclor

 Case și grădini, eseu asupra semnificației termenului "stătut" în graiul maramureșean în "Revista de etnografie si folclor"
 Mythe et rite dans le folklore roumain în "International Journal of Rumanian Studies"
 L'altérité deguisée ou quelques remarques sur la traduction dans l'élaboration du discours ethnologique în "Cahiers roumains d'études littéraires"
 Le dire rituel et matrimonial en Roumanie în "Cahiers de littérature orale"
 Aider a naître ou faire des ancêtres: un commentaire du roumain "moașă" în "Civilisations" (A ajuta să naști sau a face strămoși, un comentariu al meseriei românești de "moașă")

Articole teoretice in limba română
 Spre Lumea a Treia sau marsul modernitatii tirzii in Europa de Est in "IDEA / arta + societate" #24/2006

Volume publicate în limba franceză

 Paysans, femmes et citoyens (1980) (Țărani, femei și cetățeni)
 Le rite et le discours, introduction a la lecture de la versification populaire (1983) (Ritul și discursul, o introducere în versificația populară)
 A fost coautor la volumele Paysans et nations d'Europe centrale et balkanique (1985) (Țăranii și națiunile din Europa centrală și balcanică) și Populisme, restauration et utopie (1987) (Populism, restaurare și utopie).

Volume publicate în limba română

 Românii. Tipologie și mentalități ed Humanitas, 1994
 Dușmanii noștri cei iubiți ed. Polirom, 1997
 Comunism postcomunism și modernitate târzie, ed. Polirom, 2000
 Adio diferentei. Eseu asupra modernitatii tirzii, ed. IDEA Cluj 2001

Roman autobiografic

 Autoportrait d'un adolescent vieillissant, Les éditions du Présent Littéraire Arad, 2012

Referințe

Legături externe 
 Articole pe portalul Critic Atac
"Spre Lumea a Treia sau marsul modernitatii tirzii in Europa de Est" Articol de Claude Karnouuh in IDEA / Arta si Societate 24/2006
"Poporul roman este rasist, ca orice alt popor, numai ca popoarele din Vest tac, pentru ca se tem" Interviu cu Claude Karnoouh, antropolog francez, de Cristina Bobe / HotNews.ro / 24.01.2011 
"Claude Karnoouh: Autonomia “Tinutului Secuiesc” ar crea un ghetou" Fragment din cartea lui Claude Karnoouh “Dușmanii noștri cei iubiți”, cap. “Transilvania: iarăși si dintotdeauna”, pp. 44-45, publicat de ZiaristiOnline.ro
 Un antropolog francez vorbește despre România pre- și post-Revoluție, 21 decembrie 2012, Tudor Cires, Jurnalul Național
 INTERVIU Claude Karnoouh - antropolog francez despre poporul român , 26 ianuarie 2011, Stoian Ciprian, Hyperflash.ro / sursa:HotNews.ro

Etnologi francezi
Antropologi francezi
Sociologi francezi
Sociologi evrei